અંદાજપત્રમાં સીધા કરવેરામાં ડાયરેકટ ટેક્ષ એટલે કે ઈન્કમટેક્ષ આવે છે, જ્યારે ઈનડાયરેકટ ટેક્ષ જેમાં સર્વિસ ટેક્ષ સેન્ટ્રલ એકસાઈઝ ડયુટી, કસ્ટમ ડયુટી, સેન્ટ્રલ સેલ્સટેક્ષ ડયુટી વેર, લકઝરી ટેક્ષ, એન્ટરટેઈનમેન્ટ ટેક્ષ વગેરે આવે છે. સીધા કરવેરાથી લોકોના ખીસ્સામાંથી સીધા પૈસા ભરવાનો વારો આવવાથી તેઓને ખ્યાલ આવે છે. જ્યારે પરોક્ષ એટલે કે ઈનડાયરેકટ ટેક્ષથી લોકોને ટેક્ષ અંગે ખાસ ખ્યાલ આવતો નથી. તેઓ ચાલતી પડતર માને છે. હવે ચાલુ વર્ષમાં ગુડઝ એન્ડ સર્વિસ ટેક્ષ જે ૧ લી એપ્રિલ ૨૦૧૭થી અમલમાં આવવાનો હતો અને તેથી બધા જ ઈનડાયરેકટ ટેક્ષો નીકળી જવાની અપેક્ષા હતી તે હવે કયારે અમલમાં આવશે તે નિશ્ચિત નથી. કદાચ ૧ લી જુલાઈ અથવા ૧ લી સપ્ટેમ્બર ૨૦૧૭થી અમલમાં આવે તેવી ધારણા છે.